Қазақстанның жас робототехниктері Дубайда қола медаль жеңіп алды
DATE: 12:51, 28 Қазан 2019 | GMT +5
TITLE: Қазақстанның жас робототехниктері Дубайда қола медаль жеңіп алды
URL: https://kaz.inform.kz/news/kazakstannyn-zhas-robototehnikteri-dubayda-kola-medal-zhenip-aldy_a3579641/
META: DATE: 12:51, 28 Қазан 2019 | GMT +5
TOTAL WORDS: 110
AUTHOR(S):
TEXT: «Қазақстанның жас робототехниктары 24-27 қазан аралығында Дубайда өткен әлемнің ең әйгілі FIRST Global чемпионатында қола медаль жеңіп алды. Биылғы жарысқа 191 мемлекеттен ең білікті оқушылар қатысып, бақ сынасты. FIRST Global-дың екі күндік іріктеуінің нәтижесі бойынша біздің балалар - Дильназ Камалова, Женибек Манабаев, Бақтияр Теміров, Елтай Қасым және Ержан Қабдықайыров - барлық қарсыластарын баса озып, маусымның фаворитіне айналды. Оқушыларымыз Израиль, Қытай, Сингапур және басқа дамыған мемлекттерден келген ең үздік ойыншыларды жеңіп, топ жарды», - делінген Kerneu Technologies компаниясының Facebook-тегі парақшасында жарияланған ақпаратта. Еліміздің намысын Алматылық Назарбаев Зияткерлік мектебінің, Хейлибери Қазақстан, сондай-ақ Қарағандының Нұрмақов атындағы мамандандырылған мектеп-интернатының оқушылары қорғады. Жас робототехниктер бұл жеңіспен Қазақстан STEM саласында дамыған мемлекет екенін барша әлемге мойындатты
